02/06/2016 | Administración LocalMunicipal
A Coruña
Servizo de Persoal
Anuncio de modificación das bases de sarxento do Servizo de Extinción de Incendios e Salvamento, C. E. 6/15

ANUNCIO Por Resolución da concelleira delegada de Facenda e Administración, por delegación da Xunta de Goberno Local, de data 02/02/2016 (publicadas no BOP n.º 35, do 23 de febreiro de 2016), resolveuse o seguinte: 1.–Aprobar a Convocatoria Específica, conforme se recolle nas bases adxuntas, para proceder á provisión en propiedade, das seguintes prazas: – 3 prazas de Sarxento do Servizo de Extinción de Incendios e Salvamento (Persoal funcionario de carreira). Convocatoria Específica 6/15. Promoción Interna. Por Resolución da Concelleira delegada de Facenda e Administración, por delegación da Xunta de Goberno Local, de data 12 de maio de 2016, resolveuse o seguiente: 1.–Modificar as bases da Convocatoria Específica 6/15 para a provisión por promoción interna de tres prazas de sarxento do Servizo de Extinción de Incendios e Salvamento, concretamente a base terceira da convocatoria, relativa aos requisitos esixidos e o apartado a.1 da fase de concurso (Servizos prestados nas Administracións Públicas), quedando redactado nos seguintes termos: 3. Requisitos esixidos: ademais dos previstos na convocatoria unitaria, os aspirantes deberán reunir os seguintes requisitos: – Ter unha antigüidade de polo menos dous anos no Servizo de Extinción de Incendios e Salvamento deste Concello no subgrupo C2 de clasificación. – Estar en posesión do título de Bacharel, técnico ou equivalente. De conformidade co disposto na Base Segunda da Convocatoria Unitaria, considerarase equivalente á titulación requirida a superación das probas de acceso á universidade para maiores de 25 anos que obtivesen polo órgano competente a declaración de equivalencia ao Título de Bacharel para os efectos de acceso ás Administracións Públicas. Poderán participar, igualmente, aquelas/vos funcionarias/vos que carecendo de titulación suficiente posúan unha antigüidade de 10 anos no subgrupo C2. – Estar en posesión do carné de conducir clase C e da autorización BTP. a.1. Servizos prestados en Administracións Públicas. a.1.1. Valorarase a razón de 0,20 puntos por ano completo de traballos prestados como Cabo e 0,10 puntos por ano completo de traballos prestados como Bombeiro, sempre que fosen prestados no servizo de bombeiros do Concello da Coruña. a.1.1.2. Valorarase a razón de 0,10 puntos por ano completo de traballos prestados como Cabo e 0,05 puntos por ano completo de traballos prestados como Bombeiro, sempre que fosen prestados no servizo de bombeiros doutra Administración Local. a.1.1.3. Valorarase a razón de 0,05 puntos por ano completo de traballos prestados como Cabo e 0,025 puntos por ano completo de traballos prestados como Bombeiro, sempre que fosen prestados no servizo de bombeiros de calquera outra Administración Pública.2.–Proceder á publicación desta modificación no Boletín Oficial da Provincia, abríndose un novo prazo de 20 días naturais para a presentación de solicitudes. Aqueles aspirantes que presentasen a súa instancia no anterior período non é necesario a presentación dunha nova instancia, salvo no caso que devanditos aspirantes queiran completar a documentación xustificativa dos méritos alegados na fase de concurso. No caso de que queiran desistir de participar neste proceso selectivo, deberán manifestalo por escrito. A Coruña, 23 de maio de 2016. A concelleira delegada de Facenda e Administración Eugenia Vieito Blanco